Ehdotus neuvoston päätös Euroopan yhteisön ja Bulgarian tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden ja Bulgarian tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa /* KOM/2002/0204 lopull. - ACC 2002/0099 */



Virallinen lehti nro 291 , 26/11/2002 s. 0136 - 0140



Ehdotus NEUVOSTON PÄÄTÖS Euroopan yhteisön ja Bulgarian tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden ja Bulgarian tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa (komission esittämä) PERUSTELUT Neuvosto myönsi 29. toukokuuta 2000 komissiolle valtuudet aloittaa neuvottelut assosioituneiden KIE-maiden, myös Bulgarian tasavallan, kanssa vastavuoroisista tariffimyönnytyksistä kalastusalalla. Neuvottelut pidettiin Bulgarian tasavallan kanssa 4. lokakuuta 2001 ja 10. tammikuuta 2002 kyseisten kahdenvälisten myönnytysten viimeistelemiseksi. Kahdenvälisten myönnytysten yksityiskohdat sisältyvät komission ja Bulgarian viranomaisten 10. tammikuuta 2002 allekirjoittamaan yhteisymmärryspöytäkirjaan. Molemmat sopimuspuolet sopivat kaikkien kalojen ja kalastustuotteiden kaupan asteittaisesta ja vastavuoroisesta vapauttamistavasta. Sopimuksen mukaan yhteisö ja Bulgarian tasavalta poistavat tämän sopimuksen voimaantulopäivästä alkaen eräistä erityisliitteessä luetelluista kaloista ja kalastustuotteista kannettavat tullit. Yhteisö ja Bulgarian tasavalta sopivat myös alentavansa tämän sopimuksen voimaantulopäivästä alkaen kaikista muista kaloista ja kalastustuotteista kannettavia arvotulleja 30 prosenttia. Seuraavana vuonna myönnetään 30 prosentin lisäalennus, ja kahden vuoden kuluttua sopimuksen voimaantulosta kaikkien kalojen ja kalastustuotteiden kauppa on täysin vapaata. Komission mielestä teknisten neuvottelujen tulokset ovat tasapainoisia ja hyväksyttäviä, ja ne johtavat yksinkertaisella hallinnollisella tavalla ja asteittain täyteen vapaakauppaan ilman poikkeuksia Bulgarian tasavallan ja Euroopan yhteisön välillä. Tämä ehdotus on yksi useammista ehdotuksista, joista neuvostoa pyydetään tekemään päätös. Se noudattaa samoja kalojen ja kalastustuotteiden kaupan asteittaisen vapauttamisen periaatteita kuin aiemmatkin ehdotukset. Edellä sanotun perusteella neuvostoa pyydetään hyväksymään tämä päätös kalastusalan kauppamyönnytyksiä koskevan pöytäkirjan lisäämiseksi Bulgarian tasavallan Eurooppa-sopimukseen. 2002/0099 (ACC) Ehdotus NEUVOSTON PÄÄTÖS Euroopan yhteisön ja Bulgarian tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden ja Bulgarian tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Bulgarian tasavallan assosiaatiosta tehtyä Eurooppa-sopimusta [1] etuuskohtelun myöntämiseksi Bulgarian tasavallasta peräisin olevien kalojen ja kalastustuotteiden tuonnissa yhteisöön ja yhteisöstä peräisin olevien kalojen ja kalastustuotteiden tuonnissa Bulgarian tasavaltaan. [1] EYVL L 358, 31.12.1994, s. 3. 2) Tämän vuoksi mainittuun Eurooppa-sopimukseen olisi lisättävä uusi kalojen ja kalastustuotteiden kauppajärjestelyjä koskeva pöytäkirja. 3) Pöytäkirjan muodossa oleva sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden ja Bulgarian tasavallan välisestä assosiaatiosta tehtyä Eurooppa-sopimusta täydentävä Euroopan yhteisön ja Bulgarian tasavallan kalastustuotteita koskeva sopimus lisäpöytäkirjan muodossa. Pöytäkirjan muodossa oleva sopimus on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti. Tehty Brysselissä Neuvoston puolesta Puheenjohtaja LIITE EUROOPAN YHTEISÖN JA BULGARIAN TASAVALLAN VÄLINEN KALASTUSTUOTTEITA KOSKEVA SOPIMUS LISÄPÖYTÄKIRJAN MUODOSSA JOLLA TÄYDENNETÄÄN EUROOPAN YHTEISÖJEN JA NIIDEN JÄSENVALTIOIDEN SEKÄ BULGARIAN TASAVALLAN VÄLISESTÄ ASSOSIAATIOSTA TEHTYÄ EUROOPPA-SOPIMUSTA LISÄPÖYTÄKIRJA EUROOPAN YHTEISÖN JA BULGARIAN TASAVALLAN VÄLISTEN KAUPPAJÄRJESTELYJEN VAHVISTAMISESTA KALOJEN JA KALASTUSTUOTTEIDEN OSALTA EUROOPAN YHTEISÖ, jäljempänä 'yhteisö', ja BULGARIAN TASAVALLAN HALLITUS KATSOVAT, että Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehty Eurooppa-sopimus, jäljempänä 'Eurooppa-sopimus', allekirjoitettiin Brysselissä 8 päivänä maaliskuuta 1993 ja se tuli voimaan 1 päivänä helmikuuta 1995, KATSOVAT, että Eurooppa-sopimuksen 21 artiklan 5 kohdan ja 24 artiklan mukaiset tekniset neuvottelut vastavuoroisista kalastusalan tariffimyönnytyksistä käytiin ja saatiin onnistuneesti päätökseen yhteisön ja Bulgarian tasavallan välillä, KATSOVAT, että yhteisö ja Bulgarian tasavalta sopivat myös yksinkertaisesta hallinnollisesta tavasta ottaa asteittain käyttöön neuvotellut tariffimyönnytykset mahdollisimman pian, OVAT PÄÄTTÄNEET soveltaa hyväksyttyjä tariffimyönnytyksiä täyden vapaakaupan aikaansaamiseksi kaikkien kalojen ja kalastustuotteiden osalta: 1 artikla Tämän pöytäkirjan voimaantulosta alkaen sovelletaan täyttä vapaakauppaa kaikkiin tämän pöytäkirjan liitteessä lueteltuihin tuotteisiin. Tämän pöytäkirjan voimaantulopäivästä alkaen molemmat sopimuspuolet alentavat kaikista jäljellä olevista neuvoston asetuksen (EY) N:o 104/2000 1 artiklassa määritellyistä, toisesta sopimuspuolesta tuotavista kaloista ja kalastustuotteista kantamiaan tulleja 30 prosenttia. Vuoden kuluttua tämän pöytäkirjan voimaantulopäivästä molemmat sopimuspuolet alentavat lisäksi tämän pöytäkirjan voimaantulohetkenä voimassa olleita arvotulleja 30 prosenttia. Kahden vuoden kuluttua tämän pöytäkirjan voimaantulosta tai yhteisestä sopimuksesta jo ennen tätä päivää sovelletaan täyttä vapaakauppaa kaikkiin kaloihin ja kalastustuotteisiin. 2 artikla Edellä 1 artiklassa mainittujen alennusten laskeminen tehdään yleisiä matemaattisia periaatteita käyttäen ja ottaen huomioon seuraavat seikat: (a) kaikki luvut, joissa on desimaalipilkun jälkeen 50 tai vähemmän, pyöristetään alaspäin lähimpään kokonaislukuun; (b) kaikki luvut, joissa on desimaalipilkun jälkeen enemmän kuin 50, pyöristetään ylöspäin lähimpään kokonaislukuun; (c) kaikki alle 2 prosentin tullit olisi vahvistettava ilman eri toimenpiteitä nollaksi. 3 artikla Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ilmoittivat toisilleen sisäisten menettelyidensä päätökseen saattamisesta. 4 artikla Tätä pöytäkirjaa voidaan muuttaa assosiaationeuvoston päätöksellä. LIITE Luettelo pöytäkirjan 1 artiklan 1 kohdassa tarkoitetuista tuotteista Nimike // Tavaran kuvaus 0301 93 // -- elävät karpit 0302 69 11 // --- tuoreet tai jäähdytetyt karpit 0303 21 // -- taimenet (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ja Oncorhynchus chrysogaster), ei kuitenkaan maksa, mäti tai maiti, jäädytetyt: 0303 50 00 // - silli ja silakka (Clupea harengus, Clupea pallasii), ei kuitenkaan maksa, mäti tai maiti, jäädytetyt 0303 71 // -- sardiinit (Sardina pilchardus, Sardinops spp.), Sardinella spp., kilohaili (Sprattus sprattus), jäädytetyt 0303 74 // -- makrillit (Scomper scomburs, Scomber australasicus, Scomber japonicus), jäädytetyt 0303 79 // - - muut jäädytetyt kalat: 0304 10 19 // --- muista makean veden kaloista saadut fileet, tuoreet tai jäähdytetyt ex 0304 10 38 // --- sillistä, silakasta tai makrillista saadut fileet, tuoreet tai jäähdytetyt ex 0304 10 91 // --- muista makean veden kaloista kuin taimenesta saatu tuore tai jäähdytetty liha 0304 20 // - jäädytetyt fileet: 0304 90 // - muu jäädytetty kalanliha: 0305 30 // - kalafileet, kuivatut, suolatut tai suolavedessä, ei kuitenkaan savustetut: 0305 41 00 // -- tyynenmeren lohet (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou ja Oncorhynchus rhodurus), merilohet (Salmo salar) ja tonavanjokilohet (Hucho hucho), savustetut 0305 49 // - - muu savustettu kala, myös fileet: 0305 69 // - muu suolattu kala, ei kuitenkaan kuivattu tai savustettu, ja muu kala suolavedessä: Nimike // Tavaran kuvaus 0306 13 30 // - - Crangon-sukuun kuuluvat katkaravut, jäädytetyt 0306 23 31 // ---- Crangon-sukuun kuuluvat katkaravut, tuoreet, jäähdytetyt tai höyryssä tai vedessä keitetyt 0306 23 39 // ---- muut 0307 31 10 // --- sinisimpukat (Mytilus spp.), elävät, tuoreet tai jäähdytetyt 0307 39 10 // --- sinisimpukat (Mytilus spp.), ei kuitenkaan elävät, tuoreet tai jäähdytetyt 0307 49 // -- seepiat (Sepia officinalis, Rossia macrosoma, Sepiola spp.) ja kalmarit (Ommastrephes spp., Loligo spp., Nototodarus spp., Sepioteuthis spp.), ei kuitenkaan elävät, tuoreet tai jäähdytetyt 0307 99 13 // ---- venussimpukat ja muut Veneridae-heimoon kuuluvat lajit, jäädytetyt 0511 91 // -- kalasta, äyriäisistä, nilviäisistä tai muista vedessä elävistä selkärangattomista saadut tuotteet; kuolleet 3 ryhmän eläimet: 1604 12 // -- silli- ja silakkavalmisteet ja -säilykkeet: 1604 14 // -- tonnikala, boniitti ja sardat (Sarda spp.), valmistetut tai säilötyt: 1604 19 10 // --- lohikalat, muut kuin tyynenmerenlohet, merilohi ja tonavanjokilohi, valmistetut tai säilötyt 1604 19 91 // ---- fileet, raa'at, ainoastaan taikinalla tai korppujauholla päällystetyt, myös öljyssä esikypsytetyt, syväjäädytetyt 1604 19 92 // ----- turskat (Gadus morhua, Gadus ogac, Gadus macrocephalus), valmistetut tai säilötyt 1604 19 93 // ----- lyyraturskat (Pollachius virens), valmistetut tai säilötyt 1604 19 94 // ----- kummeliturskat ( Merluccius spp., Urophycis spp.), valmistetut tai säilötyt 1604 20 // - muut kalavalmisteet ja -säilykkeet 1604 30 // - kaviaari ja kaviaarinkorvikkeet: 1605 20 // - katkarapuvalmisteet ja -säilykkeet: 1605 90 // - nilviäiset ja muut vedessä elävät selkärangattomat, valmistetut tai säilötyt 2301 20 00 // - kalasta, äyriäisistä, nilviäisistä tai muista vedessä elävistä selkärangattomista valmistetut jauhot, jauheet ja pelletit RAHOITUSSELVITYS 1. Toimenpiteen nimi Ehdotus Bulgarian tasavallan Eurooppa-sopimukseen lisättävästä pöytäkirjasta, jolla pannaan täytäntöön kalojen ja kalastustuotteiden myönnytyksiä koskeva sopimus. Kyseiset myönnytykset on hyväksytty ja ne pannaan täytäntöön kahden vuoden aikana, mikä johtaa asianomaisten tuotteiden täyteen vapaakauppaan. 2. Budjettikohta /-kohdat 12 luvun 120 momentti 3. Oikeusperusta Euroopan yhteisön perustamissopimuksen 133 artikla yhdessä 300 artiklan 2 kohdan kanssa 4. Toimenpiteen kuvaus 4.1 Toimenpiteen yleistavoite Kalojen ja kalastustuotteiden kaupan täysi vapauttaminen valmistauduttaessa Bulgarian tasavallan liittymiseen Euroopan unioniin. 5. Menojen / tulojen luokitus 5.3 Tulolaji Tuontitullit 6. Meno- / tulolaji Ehdotettu toimenpide aiheuttaa Bulgariasta peräisin olevista kaloista ja kalastustuotteista kannettavien tuontitullien alenemisen. Toimenpide aiheuttaa alennuksen myös tuontitulleihin, joita yhteisön toimijat maksavat viedessään kalastustuotteita Bulgariaan. 7. Rahoitusvaikutukset 7.1 Toimenpiteen kokonaiskustannusten laskutapa (yksittäisten ja kokonaiskustannusten välinen suhde) Seuraavassa taulukossa esitetään vuosia 1998, 1999 ja 2000 koskevat tiedot >TAULUKON PAIKKA> Kalastustuotteiden keskimääräiseksi tulliksi arvioidaan 12 prosenttia. Koska Bulgarian tuotteisiin vaikuttavat eräät kasvinsuojeluun liittyvät ongelmat, tiedoista voidaan havaita tuonnin väheneminen, mutta on selvää, että tuontitullien menetyksen korvaa suurelta osin Bulgariaan suuntautuvan yhteisön tuonnin väheneminen. 7.2 Kustannusten jakautuminen eri tekijöiden kesken Maksusitoumusmäärärahat, miljoonaa euroa (käypinä hintoina) >TAULUKON PAIKKA>